ธอส.ดันผุดบ้านคนจนใช้แอพพลิเคชั่นเก็บข้อมูลผู้มีรายได้น้อย
ธอส.เตรียมเปิดตัว แอพพลิเคชั่นใหม่ เน้นสำรวจความต้องการบ้านของผู้มีรายได้น้อย ช่วยรัฐออกมาตรการช่วยตรงกลุ่มเป้าหมาย
5 พ.ค. 2560

ธอส.เตรียมเปิดตัว แอพพลิเคชั่นใหม่ เน้นสำรวจความต้องการบ้านของผู้มีรายได้น้อย ช่วยรัฐออกมาตรการช่วยตรงกลุ่มเป้าหมายนายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ธอส.เตรียมเปิดตัวแอพพลิเคชั่นคนไทยมีบ้าน "Home for all" ที่จัดทำขึ้นตามนโยบายของรัฐบาล เพื่อสำรวจความต้องการมีที่อยู่อาศัยของประชาชนทั่วประเทศ และใช้เป็นฐานข้อมูลของภาครัฐในการดำเนินงานตามยุทธศาสตร์ด้านที่อยู่อาศัยให้สอดคล้องกับความต้องการของประชาชนทุกระดับและให้มีที่อยู่อาศัยอย่างทั่วถึง โดยจะประสานความร่วมมือกับกระทรวงการพัฒนาสังคมและความมั่นคงของมนุษย์ (พม.) เพื่อเปิดตัวโครงการดังกล่าวอย่างเป็นทางการในเดือน พ.ค.นี้สำหรับแอพพลิเคชั่นนี้มีแบบสอบถามให้กรอกข้อมูลเกี่ยวกับความต้องการบ้าน วงเงินสินเชื่อที่ต้องการ ความสามารถในการผ่อนชำระเงิน และรายได้ต่อเดือน โดยได้สั่งการให้พนักงานลงพื้นที่เพื่อสำรวจความต้องการของผู้มีรายได้น้อย เช่น วินมอเตอร์ไซค์ พนักงานรักษาความปลอดภัย คนขับแท็กซี่ทั้งนี้ ข้อมูลที่ได้จะนำไปประมวลผลความต้องการที่แท้จริงของกลุ่มเป้าหมายว่าต้องการบ้านที่ไหนอย่างไร ความสามารถในการชำระหนี้ สอดคล้องกับราคาบ้านที่ต้องการหรือไม่ ซึ่งภาครัฐเมื่อพิจารณาความต้องการของประชาชนที่แท้จริงแล้วก็สามารถกำหนดนโยบายการให้ความช่วยเหลือ เช่น สร้างบ้านประชารัฐในพื้นที่ที่มีความต้องการมากๆ ได้อย่างไรก็ตาม ผู้ที่ไม่สะดวกในการดาวน์โหลดแอพพลิเคชั่น สามารถไปขอเอกสารกรอกข้อมูลได้ที่สาขาของ ธอส.ทุกแห่ง ส่วนผู้ที่กรอกข้อมูลผ่านทางแอพพลิเคชั่นและกรอกผ่านเอกสารแล้วจะได้รับรหัสหรือคิวอาร์โค้ด เก็บไว้เพื่อขอรับสิทธิในกรณีที่ธนาคารอาจมีการออกผลิตภัณฑ์พิเศษเฉพาะกลุ่มลูกค้า หรืออาจยื่นขอสินเชื่อในอัตราดอกเบี้ยผ่อนปรนได้